Seg wayen akk i d-nebder deg yixfawen n tezrawt-agi, iban-aɣ-d belli awal ɣef umawal uzzig n yimuddiren mazal aṭas uxeddim deg-s, maca yella wayen i d-nexdem s wazal-is, deg wayen i nexdem yakan deg tezrawt-nneɣ, niwi-d amaynut i umawal uzzig n tmaziɣt, si tama nniḍen niwi-d amawal d amarkanti, anda d-negmer amawal n yimuddiren nerra nssuɣel-it ɣer tutlayt tafransist, ayagi yella-d s tarrayin i neḍfer d uɣawas i nexdem yakan, anda di tazwara nefka-d iferdisen n tesnarrayt i yellan d asebgen n uzwel d uglam n temnaḍt d tarrayt i neḍfer, s yen akin nniwi-d ɣef snat n tmiḍranin yezdin tasnawalt d tesnamkant, di taggara tella-d d tasleḍt tasnamkant ideg nexdem tasleḍt i umawal n yimuddiren n teẓgi n Rric.